Suid Afrikaanse Nuus Thread - Page 58 - Stormfront
Page 58 of 226 « First < 8 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 108 158 > Last »
05-05-2006, 05:08 AM #571
Huisroof 'soos fliek, met skote wat klap, bloed oral'
"Ek het gedink die gun is net om my skrik te maak, maar toe die skote klap toe weet ek dit is for real."
Só het mev. Daleen Verdoorn (34) gister vertel nadat drie rowers haar en haar gesin die vorige aand by hul huis in Pirokseenstraat in Elarduspark, Centurion, oorval het.
Haar man, Francois (37), is drie keer in die aanval geskiet.
Hy het egter self een van die gewapende rowers drie keer in die bors geskiet voordat dié in hul oprit dood neergeval het.
Volgens Verdoorn was dit soos 'n rolprent wat hom voor hulle afgespeel het met skote wat oral geklap het, haar gewonde man en bloed oral in die huis.
"Die ander twee rowers het gevlug toe die skietery begin het en volgens die bure het 'n vierde verdagte in 'n wegkommotor vir hulle gesit en wag," het sy gesê.
Verdoorn het gesê dié drama het begin toe sy die aand by die huis aangekom het. "Toe ek naby die huis kom, het ek my man gebel om hom te laat weet ek is naby. Hy het die motorhuis se deur oopgemaak en ek het ingery.
"Ek het nog agter my gekyk om te sien of die hek toegaan, maar net toe ek uit die motor wou klim toe staan drie van hulle langs my. Ek het 'n halwe gil gegee en toe sê die een: 'Don't make a noise, we just want money'. "
Mnr. Verdoorn het gelukkig deur 'n venster gesien hoe die rowers saam met haar inkom en het na hul kluis gehardloop om sy pistool te kry. Die rowers het mev. Verdoorn intussen by die huis ingedwing. "Toe ek in die eetkamer instap, het ek my man agter 'n kombuiskas sien buk en hy het sy pistool oorgehaal. Ek het verby hom gestap en net toe die rower reg agter my by hom verby wou stap, het hy (die rower) hom gesien en op hom begin skiet. My man het teruggeskiet.
"Terwyl die skote geklap het, het ek na die kinders gehardloop om te sien of hulle okei is. Hulle was vas aan die slaap. Ek het na my kamer gehardloop, die deur gesluit en die polisie en ons veiligheidsmaatskappy gebel. Almal was gou daar," het sy gesê.
Mnr. Verdoorn sterk aan in die Kloof-hospitaal. Insp. Anton Breedt, polisiewoorvoerder, het gesê die voorval word ondersoek.
05-05-2006, 05:14 AM #572
Misdaad regeer land
Ek het slegte nuus vir die ANC, as hulle dink hulle is aan die bewind van hierdie land. Hulle is maar net daar omdat hulle honderde leë beloftes aan die volk maak voor elke verkiesing.
Hulle is al die afgelope nege jaar nie meer die regerende party nie.
Die CIC-party is eintlik die manne wat die hele land regeer en sal ook binne die volgende jaar of twee die parlement oorneem en ons kan verwag dat daar duisende ANC-lede sal wees wat maar te graag sal oorloop na die nuwe party wat nou eintlik aan die roer van sake staan.
Vir al die "stemgeregtigde" lede van ons samelewing, soos die tronkvoëls en misdadigers, sal dit natuurlik 'n blye dag wees en sal daar makietie gehou word vir drie jaar om dit te vier. Vir die ander oningeligte, vreedsame, wetsgehoorsame burgers van ons land wil ek net voorstel aan die onderliggende, bo-grondse party van die toekoms, dis nou die CIC.
Vir julle wat nie weet nie, CIC staan vir Criminals In Charge. "Join now, and get a house, a car, a cellphone and much more!" En dit wat julle nie kan kry nie, steel julle en vernietig die res.
05-05-2006, 05:16 AM #573
'Kaapse stasiedak is hoereernes, dwelmplek'
KAAPSTAD. – Die taxi-staanplek en smouswinkels op die dak van die Kaapse stasie en die plakkerskamp in die Culemborg-gebied is 'n misdaadnes.
Kinderprostitusie, dwelmhandel en ander gru-misdade, asook vandalisme en openbare onsedelikheid, vier hoogty in dié gebiede in die hart van die stad.
Soms tou tot 50 mense elke halfuur na die plakkerskamp om dwelmmiddels te gaan koop. "Dit is ook makliker om crack op die stasiedak te koop as om goeie lekkers daar te kry," volgens getuienis voor die stadsraad se portefeuljekomitee oor veiligheid en sekuriteit.
Die stadsraad gaan nou probeer om 'n multi-dissiplinêre taakspan met verteenwoordigers van die Suid-Afrikaanse Polisiediens, stadspolisie, departement van binnelandse sake, die munisipale direktorate vir beplanning en vir vaste afval, die sentrale stad-verbeteringsgebied (SSVG) en die Kaapse vennootskap (KV) te skep om die situasie te probeer beredder.
Die bal is aan die rol gesit deur die DA-voorsitter van die portefeuljekomitee, mnr. J.P. Smith. Hy het gesê hy het enkele maande gelede gehoor van die dwelmhandel "vlak voor ons neuse" langs die burgersentrum.
Hy het 'n gru-verhaal vertel van straatkinders wat as dwelmmuile tussen die plakkerskamp van sowat 200 inwoners en die stasiedak gebruik word, en kinderprostitusie in ruil vir dwelms.
Volgens mnr. Andrew Borraine van die KV het die stasie, wat daagliks deur sowat 120 000 trein- en taxi-pendelaars gebruik word, tans die hoogste misdaadsyfer in die stadskom. Daar het ook 'n rotplaag op die dak uitgebreek. Die situasie word vererger deur onwettige kosmakery, was van voertuie, vandalisme en ineenstorting van infrastruktuur.
Die stadsraad huur die stasiedak van Intersite, maar niemand wil verantwoordelikheid aanvaar vir skoonmaakdienste en wetstoepassing nie. Die stasie gaan oor twee tot drie jaar opgeknap word, maar daar moet nou ingegryp word, het hy gesê.
Mnr. Llewellyn Kleinveldt, 'n konsultant, het gesê strydende taxigroepe vererger die probleem op die dek.
Volgens mnr. Mziwxolo Mfeketo, adjunkhoof van die stadspolisie, kan daar nou teen die oortreders opgetree word, maar "hulle sal môre terug wees". Die hulp van alle belanghebbende instansies is nodig om onwettige immigrante na hul lande van herkoms te deporteer.
Mnr. Depoutch Elese, ANC-raadslid van Nyanga, het 'n opruimings- en wetstoepassingsveldtog moet op die dak en by Culemborg begin en na brandpunte in die townships uitgebrei word.
Die bedryfshoof van die stadsraad, mnr. Rusj Lehutso, gaan 'n taakspan byeenbring om die probleem te pak.
05-05-2006, 11:38 AM #574
Beleid sê inwoners moet in huistaal bedien word
Mense wat briewe in Afrikaans aan die Tshwane-metroraad skryf, moet in Afrikaans beantwoord word.
Dít is een van die bepalings in die raad se voorgestelde taalbeleid waarop die publiek binnekort kommentaar sal kan lewer.
Ingevolge die beleid sal die raad ses amptelike tale hê: Afrikaans, Tsonga, Zoeloe, Engels, Pedi en Tswana. Die laaste twee sal om die beurt gebruik word.
Uit die beleidsdokument blyk dit dat geen huistaal oorheersend is in die raadsgebied nie. Deur die keuse van die ses tale, kan byna 85% van die inwoners in hul huistaal bedien word.
Hoewel Engels steeds die raad se amptelike werktaal en taal van verslagdoening sal wees, hoop die raad om met die nuwe beleid veeltaligheid te bevorder en munisipale dienste toegankliker te maak.
Op interne vergaderings sal amptenare enige van die raad se amptelike tale mag gebruik, mits almal teenwoordig dié taal verstaan. As nie een van die ander tale deur almal verstaan word nie, moet Engels liefs gebruik word, lui die aanbeveling.
Mondelinge kommunikasie tus sen amptenare en die raad se kliënte moet sover moontlik in die taal van die kliënt se keuse geskied.
By die raad se betaalpunte, kliëntediensafdeling, klinieke en dienstoonbanke moet personeellede wees wat kliënte in die taal van hul keuse kan bedien . As dit nie moontlik is nie, moet die raad telefoniese tolkdienste inspan.
Die raad se skakelbord moet toegerus word sodat kliënte elektronies kan kies in watter een van die ses amptelike tale hulle bedien wil word, en tolke moet in die munisipale howe aangestel word.
Eksterne geskrewe kommunikasie moet sover dit prakties en finansieel haalbaar is, in al ses amptelike tale beskikbaar wees en briewe moet beantwoord word in die amptelike taal waarin dit oorspronklik geskryf is. 'n Engelse weergawe sal egter vir verslagdoeleindes bewaar word en indien nodig sal dié weergawe tydens regsgedinge geld.
Padtekens en -aanwysings moet volgens die voorgestelde beleid in Engels wees plus dié een van die amptelike tale wat in daardie gebied die meeste gepraat word, byvoorbeeld Engels en Afrikaans in Akasia en Engels en Pedi in Atteridgeville.
05-05-2006, 11:52 AM #575
VANDERBIJLPARK. - 'Die feit dat Christine deur die skenking van haar organe ander mense se lewens kon red, bied vir ons vertroosting en maak haar dood nie so sinloos nie. Ons weet dat sy dit so sou wou gehad het.'
So sê mnr. Theuns (49) en mev. Ronél Baird (43), die bedroefde ouers van Christine Baird (17), wat beswyk het nadat sy Saterdagaand 22 April in 'n motorongeluk betrokke was. Christine was 'n matriekleerder aan die Hoërskool Driehoek. Volgens haar ouers het sy en 'n groep vriende die aand by hul huis in Mentzstraat, SE 6, gekuier. Om en by middernag is hulle in drie motors na die Emerald Casino Resort om te gaan snoeker speel. Dit het gereën en die pad was nat. Die bestuurder van die Hyundai Elantra waarin Christine 'n passasier was, het in Frikkie Meyerboulevard by 'n draai naby die Casino vermoedelik beheer oor die voertuig verloor. Die motor is oor die middelmannetjie en het in 'n stilstaande voertuig wat aan die ander kant van die dubbelpad gestaan het omdat dit gebreek het, vasgery. Een van die mans, mnr. Simon Dladla, is op die toneel dood. Die ander twee is lig beseer.
'Christine het voor in die motor gesit. Die impak van die ongeluk was aan haar kant. Personeel van die nooddienste het meer as 'n uur op die toneel probeer om haar te stabiliseer. Sy was toe reeds in 'n koma. Sy is na Vereeniging Medi-Clinic geneem waar sy deur masjiene aan die lewe gehou is,' sê hulle. Die hospitaal het hulle genader om hul dogter se organe te skenk. 'Sy is Maandagmiddag, 24 April omstreeks 15:00 na die teater, waar haar hart, longe, niere, pankreas en lewer tydens 'n operasie verwyder is. Die operasie het tot omstreeks 18:30 geduur.' Volgens haar ouers is al haar organe reeds suksesvol in pasiënte wat op 'n waglys was, oorgeplant. 'Die hospitaal het reeds vir ons laat weet dat haar lewer op 'n 50-jarige vrou, haar pankreas en een nier op 'n vrou in haar dertigerjare en haar ander nier op 'n dertigjarige vrou wat nierversaking gehad het, oorgeplant is.
05-07-2006, 05:10 AM #576
Só melk banke jou
Suid-Afrikaners betaal jaarliks miljarde rande vir transaksies waarvoor banke buitensporige heffings eis wat min of geen verband hou met wat dit kos om só 'n transaksie deur te voer nie.
Die Mededingingskommissie vermoed dat banke veral in transaksies waarby meer as een bank betrokke is, saamspan om kliënte te melk. Nou gaan die banke gedwing word om in die openbaar te kom verduidelik waarom bankkoste wel so hoog is.
Dié beplande verhore spruit uit 'n ondersoek wat die Mededingingskommissie na die land se nasionale betaalstelsel (NBS) gedoen het om vas te stel watter invloed dit op bankkoste het.
Die NBS is 'n noodsaaklike infrastruktuur wat die oorbetaling van gelde tussen individue en sakeondernemings van verskillende banke hanteer. Die oorbetalings vind plaas wanneer jy byvoorbeeld kredietkaarte, debietkaarte en debietorders gebruik, tjeks uitskryf of geld by 'n ander bank se kitsbank trek.
Hoewel die NBS gedeeltelik deur die reserwebank besit en beheer word, het Suid-Afrika se vier groot banke 93% beheer oor die stelsel - Bankserv - wat die meerderheid oorskakeltransaksies (oorbetalings) in die NBS hanteer. Transaksiegelde word gehef op elke oorbetaling tussen individue en handelaars van verskillende banke. Net 2% van dié transaksiegeld gaan egter aan Bankserv en die res aan die betrokke banke.
'n Verslag wat vir die Mededingingskommissie opgestel is, onthul dat banke waaronder Absa, Eerste Nasionale Bank, Nedbank en Standard Bank jaarliks tot R29 miljard (dit is 38% van hul totale inkomste) uit sulke transaksiegelde verdien. Na raming is tot R10 miljard hiervan "skoon wins".
Dr. Penny Hawkins van FEASibility - die kontrakteur wat die navorsing gedoen het - skryf in die verslag daar is weinig verband tussen die werklike kostes van bogenoemde transaksies en die buitensporige heffings wat kliënte hiervoor moet betaal.
'n Eenvoudige voorbeeld is wanneer jy by 'n ander bank se kitsbank geld trek. Luidens die verslag betaal jy gemiddeld R10 vir elke R100 wat jy by die "vreemde" bank trek. R3,90 hiervan gaan aan die "vreemde" bank wat die infrastruktuur (die kitsbank ) verskaf, R5,97 gaan aan jou bank (die bank wat jou kitsbank kaart uitgereik het) en 'n skamele 13 c of 1% gaan aan Bankserv vir bedryfskoste.
Skokkend is dat 'n kitsbank onttrekking van R100 by jou eie bank gemiddeld net R3,89 kos. Dit is aansienlik minder as die bedrag wat jou bank ontvang wanneer jy by 'n ander bank se kitsbank geld trek.
"Ons NBS is 'n gevorderde stelsel en baie doeltreffend. Dit is juis waarom 'n mens sal verwag dat transaksiekostes beduidend laer moet wees," sê mnr. Andreas Bertoldi, mede-skrywer van die verslag.
Dit is hoekom die banke nou vir die eerste keer ooit tydens openbare verhore sal moet verduidelik hóé hulle die transaksiegelde bereken en waarom Suid-Afrikaners buitensporige fooie betaal. Die doel van die verhore is dus om te bepaal of bankkoste mededingend is en of dit eerder die gevolg is van 'n gebrek aan mededinging in die banksektor, sê 'n woordvoerder van die Mededingingskommissie.
FEASibility se navorsing toon ook dat verbruikers nie hul bankkostes met dié van ander banke kan vergelyk nie omdat pryslyste "gebondel" is. Dit beteken banke het verskillende pakkette vir spaarrekenings en tjekrekenings wat vergelykings onmoontlik maak. Boonop het die banke ingewikkelde formules waarvolgens fooie vir elke transaksie bereken word. Die formules verskil van bank tot bank, wat 'n vergelyking tussen die transaksiefooie van die banke dus belemmer.
"Geen verbruiker kan 'n rasionele besluit neem wanneer hy moet bepaal watter bank die beste vir hom is nie - dit is 'n raaiskoot. Bittermin mense verander dus van bank en dít beperk mededing ing in die banksektor," sê Bertoldi .
Die Mededingingskommissie bevestig dié "gebrek aan prys-deursigtigheid" maak dit moeilik vir verbruikers om van een bank na 'n ander oor te skakel omdat dit byna onmoontlik is om produkte en kostes te vergelyk.
Mnr. Cas Coovadia , besturende direkteur van die Bankvereniging wat banke verteenwoordig, sê sekere syfers in die verslag is "feitelik onakkuraat". "Die stelling dat banke 38% van hul inkomste uit die NBS (transaksiegelde) verdien is nie reg nie. Dié persentasie is nader aan 16 of 17."
Dit kom dan daarop neer dat bankkliënte jaarliks sowat R12 miljard betaal vir sulke tran saksies tussen banke, waarvan nie meer as 2% gebruik word vir die NBS om dit te fasiliteer nie.
Coovadia sê die banke sal probeer ooreenkom op 'n " 'n soort metodologie" waarvolgens kliënte bankkostes sal kan vergelyk. "Vergelykings sal altyd moeilik wees. Banke wil eerder glo dat hulle meeding op grond van dienslewering en nié kostes nie."
Die Bankvereniging verwelkom die openbare verhore en meld dat mededingingsowerhede in verskeie lande al soortgelyke ondersoeke geloods het. Dit is dus nie enig aan Suid-Afrika nie. "Deursigtigheid is baie belangrik. Ons het niks om weg te steek nie en wil graag onsekerhede vir die publiek opklaar."
05-07-2006, 05:12 AM #577
Boere vies oor valse beskuldiging van uitbuiting op verkeerde feite
'n Plaaswerker se bewering dat sy weeklikse loon net R21,19 is en as bewys van skandelike uitbuiting aan boere voorgelê is, blyk van alle waarheid ontbloot te wees.
Dit het die georganiseerde landbou in die Wes-Kaap die harnas in gejaag en hulle eis 'n verduideliking van die provinsiale minister van landbou.
Mnr. Cobus Dowrey, minister van landbou in die Wes-Kaap, het die afgelope week die wenkbroue laat lig toe hy in 'n toespraak op die jaarvergadering van Wynkelders Suid-Afrika gesê het die meeste boere tree billik teenoor hul arbeiders op, maar daar is vrot appels in die kis wat hul arbeiders uitbuit.
As voorbeeld het hy genoem dat hy die betaalstrokie van 'n werker gesien het wat weekliks net R21,19 verdien.
By nader ondersoek deur Sake-Rapport blyk dit dat die finale loon van die betrokke werker wel net R21,19 is, maar daar is ook ander inskrywings op die loonkoevert wat die saak in 'n ander lig stel.
Die permanente werker het in die betrokke week net 13,5 uur gewerk waarvoor hy R65,75 ontvang het en wat gelyk is aan die minimum loon vir plaaswerkers wat deur die departement van arbeid vasgestel is. Op die loonkoevert is verdere vergoeding van R123 vir ander werk wat gedoen is, onder meer parswerk.
Dit bring die totale vergoeding vir die week op R188,75 te staan. Daar is egter aftrekkings van R167,56 wat by navraag blyk die skuld is wat die werker gedurende die week by 'n winkel op die dorp aangegaan het en met wie reëlings getref is dat die werkgewer die geld aan die einde van die week van die arbeider se loon sal aftrek en aan die winkel oorbetaal.
Eers nadat hierdie berekeninge gedoen is, is die uiteindelike kontantloon van die werker R21,19.
Die georganiseerde landbou in die Wes-Kaap, soos in die res van die land, het hierop gereageer dat dit uiters onregverdig is dat ongetoetse bewerings gemaak word oor swak optrede deur boere en dat hulle dan aan die wêreld voorgehou word as vrot appels wat vordering in die land wil belemmer.
Mnr. Johannes Möller, adjunk-president van Agri SA, sê as mense binne die wet verpligtinge aangaan en dit dan nie kan nakom nie, moet hulle nie die blaam voor die deur van die boer kom lê nie.
Dit gebeur in al die bedrywe in die land dat mense hulle in skuld dompel en dit dan nie kan diens nie, maar die werkgewers word nie daarvoor verwyt nie.
Hy sê die verwagting dat die landbousektor 'n maatskaplike rol moet speel behoort ook getemper te word, want die sektor beskik nie oor die geld om só 'n rol te speel nie.
By navraag het Dowrey gesê hy het die inligting tydens die afgelope plaaslike verkiesing by die werker en 'n aspirant-raadslid gekry en die mense was so oortuigend dat hy nie in hulle getwyfel het nie.
"Ek wil die betrokke boer egter vra om nie betrokke te raak by die skuldreëlings van sy werkers nie, want een of ander tyd gaan die vinger na hom gewys word soos wat nou gebeur het," sê Dowrey.
Hy sê baie plaaswerkers koop net omdat hulle dit op skuld kan kry en dan word hulle in 'n skuldspiraal vasgevang.
Dit bly 'n emosionele saak waarby politici ingetrek word wanneer mense by hulle hul lot kom bekla - soos dit in die geval gebeur het en sommige feite uitgelaat is.
Dowrey sê hy wil beklemtoon dat hy nog altyd landbou se saak probeer bevorder het en dat hy juis in sy toespraak by Wynkelders SA gesê het dat daar goeie werkgewers in die sektor is. Hoewel die meeste saamwerk, is daar egter diegene wat nie hul verantwoordelikhede nakom nie.
Hy sê sy opmerkings dat die landbousektor sy huis in orde moet kry, het ook daarmee te doen dat die buiteland, veral die Europese Unie, swak optrede sal penaliseer deur hul markte so ontoeganklik moontlik te maak vir Suid-Afrikaanse uitvoer. Hulle is gretig om eerder aan 'n land soos China toegang te gee, want dan kan hulle die produkte goedkoper bekom.
"Gebeur dit, dan sal weer gevra word waarom ek as minister nie opgetree het om die bedryf teen uitbuiting en gevolglike strafmaatreëls te beskerm nie," sê Dowrey.
05-07-2006, 05:15 AM #578
Justisie-man kry R740 000
Mnr. Lesley Mashokwe, die departement van justisie se nuwe hoofdirekteur: kommunikasie, het sulke uitsonderlike vaardighede dat hy met 'n salaris van R740 000 per jaar, skaars R100 000 minder as wat pres. Thabo Mbeki verdien, aangestel moes word.
Waar Mashokwe as 'n gewone direkteur in diens van die departement van binnelandse sake tot 16 Oktober verlede jaar nog op salarisvlak 13 R453 147 per jaar verdien het, het sy salaris oornag met amper R300 000 gestyg toe hy op 17 Oktober verlede jaar in sy nuwe pos op salarisvlak 15 by die departement van justisie ingestap het.
Mashokwe het intussen in Januarie 'n verhoging gekry wat sy salaris nou op R770 000 per jaar te staan bring.
Sy salaris as hoofdirekteur is amper R100 000 per jaar meer as wat adv. Simon Jiyane en mnr. Clive Barrows, twee adjunkdirekteurs-generaal van die departement van justisie, verdien.
Ander hoofdirekteure in die staatsdiens verdien van R558 306 tot R667 512 per jaar.
Luidens 'n antwoord wat in opdrag van adv. Menzi Simelane, direkteur-generaal van justisie, op Rapport se navrae verskaf is, is Mashokwe se hoë vergoedingspakket ooreenkomstig staatsdiensregulasies aangepas om te verseker dat hy die pos by justisie aanvaar.
Die aanpassing is gedoen nadat Mashokwe 'n teenaanbod van die departement van binnelandse sake onder justisie se aandag gebring het.
Die departement van binnelandse sake het Mashokwe 'n kontrakaanstelling van vyf jaar in Dubai aangebied, wat die departement van justisie se aanvanklike aanbod oortref het.
Simelane sê die departement van justisie moes verseker dat Mashokwe sy pos aanvaar omdat hy "uitgebreide ervaring en vaardighede" het wat justisie móés bekom.
Mashokwe het ook volgens Simelane 'n goeie beeld opgebou in die nasionale en internasionale media.
Rapport verneem die brief waarin binnelandse sake die Dubaise pos aan Mashokwe gebied het, het intussen by die departement van justisie voete gekry.
Mnr. Nkosana Sibuyi, woordvoerder van binnelandse sake, het by navraag oor die brief en die Dubaise pos gesê dit sou oneties wees om kommentaar te lewer oor 'n amptenaar wat reeds hul diens verlaat het. Hy het Rapport aangeraai om op Simelane se antwoord staat te maak.
'n Ander senior amptenaar van binnelandse sake verduidelik dat die Dubaise pos bloot 'n direkteurspos is met 'n intreeskaal van R473 000 per jaar tot hoogstens R550 059 per jaar.
Sou Mashokwe dié pos aanvaar, sou hy ook 'n buitelandse toelaag ontvang. Dié toelaag kon egter nie in aanmerking geneem word vir Mashokwe se vergoedingspakket nie omdat hy dit sal verbeur sodra hy aan die einde van sy kontrak na Suid-Afrika terugkeer.
05-08-2006, 08:10 AM #579
Seun (7) sterf op sy verjaarsdag
KAAPSTAD. – 'n Sewejarige seun is op sy verjaarsdag dood nadat 'n boom by die Yzerfontein-munisipale kampeerterrein op 'n tent geval en hom vasgepen het.
Leandro Fernandes, 'n gr. 1-leerder aan die Laerskool Panorama, se ma, mev. Alex Fernandes, het die voorval gister as 'n tragedie beskryf. "Hy is dood op dieselfde dag waarop hy gebore is. Hoe gereeld gebeur dit?"
Die gesin het Vrydagaand net ná 18:00 by die kampeerterrein opgedaag vir 'n familie-naweek wat deur die Challenger-kindersorgsentrum in Monte Vista gereël is.
"Daar was heelwat ander mense. Ons het tent opgeslaan en was net besig om die matras op te blaas. Dit het swaar begin reën en het ek die kinders aangesê om in die tent te gaan."
'n Rukwind het skielik opgekom en Fernandes het in die opening van die tent gestaan en gevoel hoe 'n tak haar tref. Sy het haar dogter, Daniella (3) gegryp en na Leandro uitgeroep. "Ek het net 'n gedempte geluid gehoor. Dit het geklink asof hy 'n miljoen myl ver is."
Dit was moeilik om in die donker te sien en Fernandes en haar man, mnr. Carlos Fernandes, het na die ander kampeerders geroep om te kom help. "Ons moes die tent oopsny om by Leandro te kom. Een van die takke het sy kop vasgepen en 'n ander tak was bo-op sy been."
Die seun is uiteindelik bevry nadat van die ouers die 10 m hoë sipres met 'n domkrag opgelig het. Hulle het noodbehandeling toegepas totdat paramedici opgedaag en sowat 'n uur lank tevergeefs gespook het om die reeds bewustelose seun by te bring.
Fernandes het gesê sy blameer niemand vir die fratsongeluk nie. "Ons was op die verkeerde plek op die verkeerde tyd. As ons 'n miskien 'n halfuur later opgedaag het, sou die boom reeds geval het. Of miskien moes ek die kinders gesê het om in die bakkie te klim. Al dié gedagtes maal deur jou kop, maar daar is niks wat jy daaraan kan doen nie."
Mnr. A.G. Lubbe, 'n woordvoerder van die munisipale woonwapark, het gesê nie een van die ander bome het in die slag gebly nie. Die rampboom staan al baie jare terwyl nie eers die takke van die ander bome af is nie.
Leandro se ma het die middag met sy onderwyseres gepraat en sy het gesê hy vaar goed en geniet die skool. "Hy was baie slim en kon goed lees. Hy het geswem en tennis gespeel en was lief vir rekenaarspeletjies," het sy pa vertel.
Daniella is nog baie verward oor wat gebeur het. Hulle was baie geheg aan mekaar. Fernandes het gesê sy het verduidelik dat haar broer na Jesus toe is, maar die kleuter sukkel om dit te begryp.
'n Lykskouings sal gehou word om die oorsaak van sy dood te bepaal. Geen begrafnisreëlings is nog getref nie.
05-09-2006, 05:07 AM #580
'n Kindergraf, twee wit kiste, ma se liefde, pa in inrigting
Lephalale (Ellisras). - "Dit is só onnodig . . . só wreed."
Só het Millize Venter (5) en haar boetie, Janco (4), se oupa gister snikkend by hul oop graf buite dié dorp in Limpopo gesê.
Mnr. Las de Vaal se twee kleinkinders is kort voor Paasnaweek in 'n gesinstragedie op die lugmagbasis in Hoedspruit doodgeskiet. Hul pa, sers. Flippie Venter (34), staan tereg op twee aanklagte van moord en een van poging tot moord ná die treurspel.
Hy het na bewering met 'n R4-aanvalsgeweer op sy gesin losgebrand. Millize en Janco is op die toneel dood. Millize het glo vir haar pa weggehardloop toe sy geskiet is. Venter het na bewering ook sy vrou, Millie, in die maag geskiet.
Hy kon gister nie sy kinders se begrafnis bywoon nie omdat hy tydens sy eerste hofverskyning vir sielkundige waarneming na die Groothoek-hospitaal buite Polokwane verwys is.
Mev. Venter het só aangesterk dat sy gister die begrafnis kon bywoon. Sy het skuifel-skuifel in die Hervormde kerk in die dorp ingestap en na haar twee kinders se foto's voor in die kerk gekyk.
"Mamma was geseënd om julle ses jaar te hê, maar julle tweetjies het dit vir mamma soos 600 jaar laat voel, wat steeds te min was. Julle moet mamma se plekkie warm hou," lui die begrafnisbrief.
Ná die kerkdiens het mev. Venter tussen haar kinders se twee wit kiste gestaan en daarop aangedring om dit saam met familielede na buite te dra. Sy het huilend na onder gekyk en bly sê dat sy "oukei" is.
Op die familiebegraafplaas buite Lephalale het sy weer die wit kiste met gerwe St. Joseflelies daarop help dra.
Terwyl sy op haar kruk geleun en haar hand op haar maag, waar sy geskiet is, gehou het, het sy snikkend na die twee kiste gekyk terwyl dit stadig in die graf gesak het. "Love you, love you," is al wat sy huilend geprewel het terwyl sy twee wit rose op die kis gegooi het.